KLASA: 112-03/21-01/58

URBROJ: 251-228-21-3

Soblinec, 14.10.2021.

Na temelju članka 107. Zakona o odgoju i obrazovanju u osnovnoj i srednjoj školi (NN, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20 dalje u tekstu: ZOOOSŠ) i članka 8. Pravilnika o radu OŠ Ivana Granđe, ravnateljica OŠ Ivana Granđe, raspisuje

**NATJEČAJ ZA POPUNU RADNOG MJESTA:**

* **STRUČNI/A SURADNIK/ICA PSIHOLOG/INJA –** 1 izvršitelj/ica na neodređeno vrijeme, puno radno vrijeme – 40 sati tjedno.

Uvjeti za zasnivanje radnog odnosa: opći uvjeti sukladno općim propisima o radu, te posebni uvjeti propisani ZOOOSŠ i Pravilnikom o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN, broj 47/96 i 56/01).

Na natječaj se mogu javiti osobe oba spola.

U prijavi na natječaj kandidati obvezno navode osobne podatke: ime i prezime, datum i mjesto rođenja, adresu, kontakt – broj telefona/mobitela i e-adresa. Uz prijavu na natječaj potrebno je priložiti:

* životopis
* dokaz o stečenoj stručnoj spremi
* uvjerenje o nekažnjavanju (ne starije od 6 mjeseci)
* domovnicu, odnosno dokaz o državljanstvu
* elektronički zapis, odnosno preslik potvrde o podacima evidentiranim u matičnoj evidenciji Hrvatskoga zavoda za mirovinsko osiguranje.

Navedene isprave, odnosno prilozi dostavljaju se u neovjerenoj preslici.

**NAPOMENA ZA KANDIDATE S PRAVOM PREDNOSTI PRI ZAPOŠLJAVANJU:** Kandidat koji se poziva na pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i priložiti dokaz o ispunjavanju uvjeta za pravo na koje se poziva.

Osobe koje se pozivaju na pravo prednosti sukladno članku 102. **Zakona o hrvatskim braniteljima iz Domovinskog rata i članovima njihovih obitelji** (Narodne novine 121/17, 98/19, 84/21), članku 48. f **Zakona o zaštiti vojnih i civilnih invalida rata** (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. **Zakona o profesionalnoj rehabilitaciji i zapošljavanju osoba s invaliditetom** (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. **Zakona o hrvatskim braniteljima iz Domovinskog rata i članovima njihovih obitelji** (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Osobe koje ostvaruju pravo prednosti pri zapošljavanju u skladu s člankom 48. **Zakona o civilnim stradalnicima iz Domovinskog rata** (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat koji se poziva na pravo prednosti prilikom zapošljavanja sukladno članku 9. **Zakona o profesionalnoj rehabilitaciji i zapošljavanju osoba s invaliditetom** („Narodne novine“, br. 157/13, 152/14., 39/18.), uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozivaju na pravo prednosti prilikom zapošljavanja sukladno članku 48.f **Zakona o zaštiti vojnih i civilnih invalida rata** („Narodne novine“, br. 33/92., 57/92.,77/92., 27/93., 58/93., 02/94., 76/94., 108/95., 108/96., 82/01, 13/03., 148/13.), uz prijavu na javni natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Sukladno odredbama Pravilnika o načinu i postupku zapošljavanja u Osnovnoj školi Ivana Granđe (dostupnim na poveznici <http://os-igrandje-soblinec.skole.hr/upload/os-igrandje-soblinec/images/static3/1456/attachment/Pravilnik_o_nacinu_i_postupku_zaposljavanja_u_OS_Ivana_Gran_e.pdf> ) provest će se vrednovanje kandidata koji ispunjavanju formalne uvjete natječaja.

Lista kandidata koji ispunjavaju formalne uvjete natječaja i upućuju se na vrednovanje te područja provjere, pravni i drugi izvori za pripremu kandidata za vrednovanje te vrijeme i mjesto održavanja vrednovanja bit će objavljeni na mrežnoj stranici Osnovne škole Ivana Granđe <http://os-igrandje-soblinec.skole.hr/> u rubrici „Natječaji“ – „Obavijesti o postupku vrednovanja kandidata“ na poveznici <http://os-igrandje-soblinec.skole.hr/natje_aji/obavijesti_o_postupku_vrednovanja_kandidata> najkasnije 3 dana prije dana određenog za provođenje postupka vrednovanja. Kandidati se neće posebno pozivati, te ukoliko ne pristupe vrednovanju, smatrat će se da su odustali od prijave na natječaj.

Radni odnos zasniva se uz obvezni probni rad od 6 mjeseci. Rok za podnošenje prijava je 8 dana od dana objave natječaja.

Prijave s traženom dokumentacijom podnose se na adresu: Osnovna škola Ivana Granđe, Soblinečka 68, Soblinec, 10360 Sesvete s naznakom „Za natječaj – stručni suradnik psiholog“ ili putem e-maila: [os-igrandje@os-igrandje-soblinec.skole.hr](mailto:os-igrandje@os-igrandje-soblinec.skole.hr) .

Urednom prijavom smatra se prijava koja sadrži sve tražene podatke i priloge. Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj. Osnovna škola Ivana Granđe ne obavještava osobu o razlozima zašto se ne smatra kandidatom prijavljenim na natječaj. O rezultatima natječaja kandidati će biti obaviješteni pisanim putem u roku od 15 dana od dana izbora.

Prijavom na natječaj dajete privolu za obradu Vaših osobnih podataka za potrebe natječajnog postupka, odnosno u svrhu zapošljavanja, a u skladu s odredbama Opće uredbe o zaštiti podataka (EU) 2016/679.

|  |
| --- |
| RAVNATELJICA |
|  |
| Leonida Udovičić, prof. |